Marco Dino Brogi

**Marco Dino Brogi** (1932–2020) var en italiensk katolsk biskop som virket i den romerske kurie og i Pavestolens diplomati i Sudan og Egypt. 

## Liv og virke
### Bakgrunn
Brogi ble født i Egypt som del av det italienske samfunn i Alexandria, og var katolikk av den latinske ritus.

I 1956 trådte han inn i misjonsformasjonshuset «in auxilium Coptorum» som var ivaretatt av fransiskanerne fra deres Toscana-provins, og som senere ble et uavhengig *custodium*, og deretter den egyptiske fransiskanske provins. Han avla sin profess som fransiskaner den 28. august 1957 (med evige løfter den 25. april 1962).

### Prest
Han ble presteviet 5. mai 1963. Han tok doktorgrad i Kirkerett i 1966 fra det pavelige orientalske institutt i Roma. Etter at han kom tilbake til Egypt fikk han forskjellige oppgaver for formasjonen av unge fransiskanere, og var kustodialråd i tre år, fra 1968 til 1971. I årene 1972-73 ledet han den kirkelige førsteinstans-domstol i det koptisk-katolske eparkiet Minya i Egypt.

Senere virket han i Vatikanet i Kongregasjonen for Østkirkene (1973-1997), og ble undersekretær der i 1991. Fra 1974 tok han del i arbeidet i Den pavelige kommisjon for revisjonen av Østkirkens kirkerett, først uformelt og deretter offisielt fra han ble utnevnt til *consultore* i 1983. Han fortsatte helt til kodifiseringen ble promulgert i 1990.

I Vatikanet var han også rådgiver for De pavelige misjonsselskaper. Han underviste i Egypt og Roma, og var et av de første medlemmer av Société du Droit des Eglises Orientales, og var *Asesor Científico* for *Revista Española de Derecho Canónico*. Han er forfatter av en rekke studier av Østkirkeretten.

### Titularerkebiskop, pavelig nuntius til Sudan og delegat til Somalia
Pave Johannes Paul II utnevnte den 13. desember 1997 Brogi til titulærerkebiskop av Città Ducale, og samtidig til apostolisk nuntius til Sudan og apostolisk delegat til Somalia. Han ble presteviet av pave Johannes Paul I i Peterskirken den 6. januar 1998; medkonsekrantene var titulæerkebiskopene Giovanni Battista Re og Jorge María Mejía. 
### Nuntius til Egypt
Pave Johannes Paul II utnevnte ham til apostolisk nuntius til Egypt og til apostolisk delegat til Den arabiske liga den 5. februar 2002. 

Erkebiskop Brogi avsluttet din diplomatiske tjeneste som nuntius den 27. januar 2006 da han ble utnevnt til rådgiver (*consultore*) til Statssekreteriatet av pave Benedikt XVI. Pabe Benedikt utnevnte ham til rådgiver også til Kongregasjonen for Østkirkene den 15. september 2007; dette oppdraget hadde han til 2014. Han bodde imidlertid i fransiskanernes hus i Fiesole. Han var visepostulator for helligkåringsprosesser for den toskanske provins av fransiskanerordenen (2006-2017).

Han ble innlagt på sykehus i Careggi, et sykehus i Firenze, og døde av covid-19 på første adventssøndag den 29. november 2020.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Marco Dino Brogi*

## Verker i utvalg
**Il patriarca nelle fonti giuridiche arabe della chiesa copta (dal sec. X al sec. XIII)* Sudoc [ABES], France
**La santa salmodia annuale della Chiesa copta*. Vatican Library Sudoc [ABES], France National Library of France RERO - Library Network of Western Switzerland
**Particular law of the Eastern Catholic Churches*. Volume IV. Sudoc [ABES], France
**Psalterium Copticum*.

## Fotnoter


## Referanser


## Eksterne lenker
* Catholic Hierarchy: Archbishop Marco Dino Brogi, O.F.M.